Document ID: 32002D0771

Απόφαση της Επιτροπής
της 2ας Οκτωβρίου 2002
για την κατάργηση της απόφασης 2002/62/EΚ όσον αφορά τα προστατευτικά μέτρα για τα προϊόντα αλιείας και υδατοκαλλιέργειας τα οποία εισάγονται από το Πακιστάν
[κοινοποιηθείσα υπό τον αριθμό Ε(2002) 3613]
(Κείμενο που παρουσιάζει ενδιαφέρον για τον ΕΟΧ)
(2002/771/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(1), και ιδίως το άρθρο 22 παράγραφος 1,
Εκτιμώντας τα ακόλουθα:
(1) Η απόφαση 2002/62/EΚ της Επιτροπής, της 25ης Ιανουαρίου 2002, σχετικά με ορισμένα προστατευτικά μέτρα ως προς ορισμένα προϊόντα αλιείας και υδατοκαλλιέργειας τα οποία προορίζονται για κατανάλωση από τον άνθρωπο και εισάγονται από το Πακιστάν(2), εκδόθηκε λόγω της παρουσίας χλωραμφενικόλης σε γαρίδες που εισήχθησαν από το Πακιστάν.
(2) Στην απόφαση 2002/62/EΚ προβλέπεται η επανεξέτασή της με βάση τις εγγυήσεις που θα παρασχεθούν από τις αρμόδιες αρχές του Πακιστάν και τα αποτελέσματα των δοκιμών τις οποίες διενεργούν τα κράτη μέλη.
(3) Η αρμόδια αρχή του Πακιστάν παρέσχε τις κατάλληλες εγγυήσεις ενώ τα αποτελέσματα των ελέγχων που διεξήγαγαν τα κράτη μέλη σε γαρίδες οι οποίες εισήχθησαν από το Πακιστάν ήταν ικανοποιητικά.
(4) Προκειμένου να αρθούν οι συστηματικοί έλεγχοι στις γαρίδες που εισάγονται από το Πακιστάν, η απόφαση 2002/62/EΚ πρέπει να καταργηθεί.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2002/62/EΚ καταργείται.
Άρθρο 2
Η παρούσα απόφαση αρχίζει να ισχύει στις 6 Οκτωβρίου 2002.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 2 Οκτωβρίου 2002.

Labels: 0
3
6
18
15